30 évet kapott a tanárnő, aki tizenéves diákjaival szexelt
A nő szerint azért kiskorúakkal szexelt, mert gondok voltak az önbecsülésével.
A 37 éves Brianne Altice három diákjával is szexelt, amiért 30 év börtönre ítélte a bíró egy utah-i kisvárosban. A nő a meghallgatás során saját önbecsülését hibáztatta tetteiért, és nyilvánosan bocsánatot is kért áldozataitól. “Így próbáltam meg elfedni a valódi problémáimat” – mondta a nő. A nyomozás során egyébként az is kiderült, hogy Altice azután is összejárt egyik fiatal szeretőjével, hogy először letartóztatták.

A tanárnőt egy 16 éves fiú buktatta le, és nem is akárhogy. A rendőröknek pontosan leírta, hol és milyen tetoválások vannak  a nő testén, ami alapján egyértelmű volt, hogy bizony a kiskorú látta ruha nélkül. A nő végül bűnösnek vallotta magát, a bíró pedig elítélte gyermek ellen elkövetett nemi erőszak miatt.

Mirror
Közélet